**Farské oznamy**

**Piata veľkonočná nedeľa – rok B (28. 4. 2024)**

|  |  |  |
| --- | --- | --- |
| Pondelok | Sv. Kataríny Sienskej, panny a učiteľky Cirkvi, patr. E | 17.30 |
| Utorok | Sv. Pia V., pápeža | 7.00 |
| Streda | Sv. Jozefa, robotníka | 17.30 |
| Štvrtok | Za povolania na kňazský stav | 17.30 |
| Piatok | Sv. Filipa a Jakuba, apoštolov, prvý piatok | 17.00 |
| Sobota | O Preblahoslavenej Panne Márii | 7.00 a 18.00 |
| Nedeľa | Šiesta veľkonočná nedeľa | 8.00 a 10.30 |

V pondelok po sv. omši bude adorácia do 18.45.

Na budúcu nedeľu budeme mať prvonedeľnú zbierku pre potreby našej farnosti.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30hod. a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania a našich birmovancov.Začneme o 9.00hod. a zakončenie bude o 17.20hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu. Na budúcu nedeľu o 15.00 budeme mať stretnutie ružencového bratstva. Pozývam všetkých členov bratstva pomodliť sa sv. ruženec ako spoločenstvo raz do mesiaca spolu, ako je to v našich stanovách. Budeme sa modliť na úmysly Panny Márie a dar živej viery v našich rodinách.

V zbierke na kňazský seminár sme darovali 782eur,nech Pán odmení vašu štedrosť.

Birmovanci absolvovali druhé preskúšanie, väčšine to išlo veľmi dobre, ale niektorí si to budú musieť ešte trošku zopakovať.

V piatok po sv. omši o 18.15 pozývam birmovancov na stretnutie do kostola, budeme si prakticky skúšať ako bude prebiehať sviatosť birmovania.

Chcem poprosiť, ak by mal niekto záujem pomôcť nám so spevom počas sv. omše pri vysluhovaní sv. birmovania 12.5. o 10.30, tak sa môže zúčastniť nácviku spevu, ktorý bude dnes o 17.00 na fare alebo kontaktovať Janku Ostrochovskú.

**Cirkevná základná škola Romualda Zaymusa** v Žiline pozýva záujemcov o kvalitné vzdelávanie v duchu kresťanských hodnôt na **Zápis do 1.ročníka v dňoch 11., 12. a 26.4.2024**.

V stredu 8. mája 2024 sa uskutoční Jarná púť na pútnickom mieste Hora Živčáková pri Turzovke. Slávnostnú sv. omšu o 11.00 h bude celebrovať Mons. Tomáš Galis, žilinský biskup. Viac informácií nájdete na plagáte vo výveske.

Chcel by som sa poďakovať ženám za úpravu okolia kostola, chodníku a kvetov, chlapom za brigádu v Oblazove, za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 13. Zostávame spojení v modlitbe a žehnám vám do ďalšieho týždňa.